钦定古今图书集成/明伦汇编/闺媛典/第121卷 > 李伯通妻周氏
## 钦定古今图书集成/明伦汇编/闺媛典/第121卷 > 李伯通妻周氏

按《元史列女传》：“周氏，滦平石城人。年十六，适李伯通，
生一子名易。金末，伯通监丰润县，国兵攻之，城破不
知所终。周氏与易被掳，谓偕行者曰：‘人苟爱其生，万
一受辱，不如死也’。即自投于堑。主者怒，拔佩刀三，刃
其体而去，得不死。遂携易而逃，间关至汴，绩纴以自
给，教易读书有成。”